દાંતા તાલુકાના વિજલાસણના જોરાપુરાના આધેડ વહેલી સરવારે કુદરતી હાજતે ગયા હતા ત્યારે પોતાના બે બચ્ચા સાથે આવી ચડેલી માદા રીંછે હુમલો કરી માંથાના ભાગે ગંભીર ઇજા પહોંચાડી હતી. ત્રણ મહિના પહેલા વન વિભાગ દ્વારા એક રીંછને મોતને ઘાટ ઉતારવામાં આવ્યું હતું. તે રીંછે પણ ત્રણ મનુષ્યનો શિકાર કર્યો હતો. જેથી તેને મારી નાખવામાં આવ્યું હતું. હાલ ગંભીર રીતે ઇજા પામેલા આધેડને દાંતામાં પ્રાથમિક સારવાર આપ્યા બાદ પાલનપુર લઇ જવામાં આવ્યા હતા.